Frederikshavn Kommune har ikke styr på reglerne omkring sygedagpenge og arbejdsprøvning. Men det vil de have. Det skriver Nordjyske Stiftstidende onsdag. Det er arbejdsmarkedsudvalget i Frederikshavn, der på næste møde vil gennemgå loven og reglerne på området. Det sker efter flere artikler i dagbladet samt efter TV2/Nords indslag om Britta Kristensen, der trods svære skader i knæ, skulder og nakke står overfor at måtte raskmelde sig og søge almindelige fuldtidsstillinger, selvom hun ikke kan holde til det. - Jeg ved at de personsager, der har været fremme, er ved at blive behandlet af forvaltningen. Jeg har stor tiltro til de ansatte i kommunen, men der vil selvfølgelig altid være ting, der kan gøres bedre, siger Søren Visti (SF), der er formand for arbejdsmarkedsudvalget til Nordjyske. TV2/Nord omtalte 10. juni Britta Kristensens sag, som du kan se herover.

Referat:
Frederikshavn Kommune skal have styr på reglerne omkring sygedagpenge og arbejdsprøvning.